Այստեղ հավաքվել են Հայաստանի մամուլի և ռադիոյի աշխատողները, և ես շատ ուրախ եմ այդ առթիվ: Ընդհանրապես մենք, գիտության աշխատողներս, լավ ենք վերաբերվում ժուռնալիստներին: Սակայն, երբ խոսքը վերաբերում է գիտության հարցերը լուսաբանելուն, հաճախ մենք իրար չենք հասկանում: Մինչդեռ անհրաժեշտ է, որ մենք իրար, լավ հասկանանք: Թեև, պետք է խոստովանեմ, որ դա շատ դժվար բան է: Չէ՞ որ գիտնականներն էլ երբեմն իրար դժվար են հասկանում: Ասենք թե նույն ինստիտուտում երկու, հոգի իրար հետ են աշխատում: Բավական երկար ժամանակ է պետք, որ նրանք լիովին իրար հասկանան և նրանց համատեղ գործը արդյունավետ լինի: Ի միջի այլոց, ես ուզում եմ խնդրել, որ գիտնական բառը դուք քիչ գործածեք: Իսկական գիտնականը շատ մեծ հասկացողություն է: Գիտնականներ էին Նյուտոնը, Պավլովը, Լոբաչևսկին, Էվկլիդեսը: